ఆ విచారణలో నాకు చేదు అనుభవం ఎదురయ్యాక,
నాకు అస్సలు నిద్ర పట్టలేదు.
చాలా సిగ్గుగా అనిపించింది.
నేను పచ్చి ఉల్లిపాయ తిన్నా కూడా నా మూడ్ మారలేదు.
కాబట్టి, సూర్యోదయం కాక ముందే లేచి, బయటకు వెళ్లి
నిండు పున్నమి చంద్రుడిని చూడాలనుకున్నాను.
ప్రతీ ఏడాది, ఆ ఎర్రని చందమామను చూసి ఓ కోరిక కోరుకుంటుంటాను.
ఆ కోరికలేవీ నిజం కాలేదు, కానీ ఆ రోజు కోరుకున్నది మాత్రం నిజమైంది.
నా పుస్తకం!
అత్యంత రహస్యమైనది
అది ఇక నాకు దక్కదు అనుకున్నా.
అది ఖచ్చితంగా ఉచ్చు అయితే కాదు,
ఎందుకంటే, దాన్ని తీసుకున్నప్పుడు నా మీద బండ రాయి ఏదీ పడలేదు.
అయితే దీన్ని ఎవరు ఇక్కడ పెట్టుంటారు?
బహుశా అది ముఖ్యం కాదేమో.
ఇది నాకు మళ్లీ దక్కితే చాలు అనుకున్నాను, ఎందుకంటే రాయాల్సింది చాలా ఉంది మరి.
కానీ విచిత్రమేంటంటే, నా బుర్ర పని చేయడం ఆగిపోయింది.
కాబట్టి, నాకు ఏమీ తోచనప్పుడు, ఏప్పుడూ ఏదైతే చేస్తానో, ఇప్పుడు కూడా అదే చేయాలని అనుకున్నాను.
ఒక అత్యవసర నిఘా పని మీద వెళ్లాను.
పిల్లులు ఎలా
పదివేల డాలర్ టవర్
టవర్ కోసం సమయం
అందులో హోదా, డబ్బులు బోలెడంత ఉన్నాయి
నాకు ఏమీ తోచట్లేదు ఎందుకని?
ఎందుకంటే నేను చాలా ప్రమాదకరమైనదాన్ని, హ్యారియట్.
నువ్వు నాలో రాసేవన్నీ, ఇతరులకు బాధ కలిగిస్తాయి.
అది మంచిది కాదు, పాపా.
కానీ నిజం చెప్పినందుకు ఎప్పుడూ క్షమాపణ కోరవద్దు అని ఓల్ గోలీ చెప్పింది.
ఆహా. మరి దాని వలన ఇప్పటి దాకా జరిగినవన్నీ మర్చిపోయావా, చిట్టి పాపా?
నా మనస్సు లోలోతుల ఉన్న బాధ అంతా ఒక్కసారిగా తన్నుకుంటూ బయటకు రాసాగింది.
అంటే, అది నాకు ఏదైతే చెప్తోందో, అది నాకు తెలిసినదే అని,
కానీ నేను దాన్ని అంగీకరించలేకపోతున్నానని అనిపించింది.
నేను రచయిత్రిని కాలేను.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"రచయిత్రి అవతారమెత్తిన హ్యారియట్"
లూయిస్ ఫిట్జ్ హ్యూ రచించిన పుస్తకం ఆధారంగా రూపొందించబడింది
జనాలు ఆఫీసులకు వెళ్లడం చూసి,
నేను కూడా ఆలోచించడం మొదలుపెట్టాను.
ఒకవేళ రచయిత్రిని కాకపోతే, ఇంకేం అవుతాను?
కిటికీలు తుడిచేదాన్ని అవుతానా?
పూలు అమ్మేదాన్ని అవుతానా?
పోనీ బజ్జీలు అమ్మేదాన్ని అవుతానా?
హ్యారియట్? ఇక్కడ ఏం చేస్తున్నావు?
ఆలోచిస్తున్నా, అంతే.
నేను రచయిత్రిని కాకపోతే, ఇంకేం అవ్వగలనని మీరు అనుకుంటున్నారు?
నీ అంతటి తెలివైనదానికి
ఈ లోకంలో మంచి మంచి అవకాశాలు చాలానే ఉన్నాయి.
నువ్వు డాక్టర్ అవ్వవచ్చు.
నేను రక్తాన్ని చూసి తట్టుకోలేను.
మరి టీచర్ అవుతావా?
ఎందుకు, జనాలు వేసే పేపర్ రాకెట్లకు బలి అవ్వడానికా?
మరి ఆస్ట్రోనాట్ అవుతావా? చంద్రుని మీదికి వెళ్లవచ్చు.
నాన్నా, బామ్మ ఇంటికి వెళ్లేటప్పుడు కారు ఎక్కితేనే నాకు వాంతి వచ్చేస్తుంది.
మేము నీకు సాయపడాలనే చూస్తున్నాం.
తెలుసు, కానీ నాకు ఏకాంతంగా ఉండాలనుంది, సరేనా?
హ్యారియట్, నువ్వు నిన్న మీ అమ్మతో బయటకు వెళ్లినప్పుడు ఈ పోస్ట్ వచ్చింది.
కేథరిన్ గాలియానో
ఓల్ గోలీ?
హ్యారియట్, అందంలో నిజం ఉంది, నిజం అందంగా ఉంటుంది అనే
కీట్స్ కోట్ ని
నేను నీకు చాలాసార్లు చెప్పడం నీకు గుర్తే ఉంటుంది.
నీ నిజాలన్నింటినీ ఓ పుస్తకంలో రాస్తున్నందుకు నాకు ఆనందంగా ఉంది.
ఇక అలాంటి పుస్తకాలను ఇతరులెవరూ చదవకూడదు మరి.
ఒకవేళ చదివితే, అప్పుడు నువ్వు ఒక పని చేయాల్సి ఉంటుంది, హ్యారియట్.
అది నీకు నచ్చదు కూడా. అదేంటంటే, నువ్వు సారీ చెప్పాలి.
సారీ చెప్పాలా?
రచనల ద్వారా లోకంలో ప్రేమను వ్యాప్తి చేయాలి కానీ
నీ స్నేహితులపై అలాంటి మాటలు రాయకూడదు.
ఆ మాటలు వినాల్సి వస్తుందని నేను అనుకోలేదు,
కానీ తను అన్న మంచి మాటలు నా చేత ఏ పని చేయిస్తాయో నాకు బాగా తెలుసు.
జేనీ, నన్ను క్షమించు.
పుస్తకంలో ఏవేవో పిచ్చి రాతలు రాసినందుకు, నిన్న రాత్రి క్షమాపణలు కోరనందుకు, ఇంకా అన్నింటికీ.
నువ్వేమీ పిచ్చి, చెడ్డ సైంటిస్ట్ వి కాదు. నాకు కుళ్లు పుట్టి అలా రాశానంతే.
కుళ్లా?
జనాలను బాధపెట్టే రాతలు రాస్తూ నేను రచయిత్రిలా ఫీల్ అయిపోతుంటానంతే.
కానీ నువ్వు అసలైన సైంటిస్టువి, ఈ ప్రపంచాన్ని ఇంకా బాగా చేయాలని చూస్తున్నావు.
అది నువ్వు చెప్పేదాకా నాకు తెలీదులే.
నిన్న ఒక కొత్త రకపు ఎనర్జీ సోర్సును తయారు చేయడానికి ప్రయత్నించాను,
కానీ ప్రమాదవశాత్తూ అది నా ముక్కులోని వెంట్రుకపై పడి, అది కాలిపోయింది.
నన్ను మన్నించు, జేనీ.
క్షమించేశా పో.
బర్రె ఆకారంలోని చిప్ తింటావా?
థ్యాంక్స్.
నిన్న రాత్రి నా పుస్తకాన్ని మా ఇంటి దగ్గర పెట్టింది నువ్వేనా?
అవును. నీ దగ్గర పుస్తకం లేదంటే జాకీర్ హుస్సేన్ దగ్గర తబలా లేనట్టే.
ఒకప్పుడు నేను కూడా అలాగే ఆలోచించేదాన్ని.
కానీ ఇప్పుడు నాకు రచయిత్రి కావాలని లేదు.
ఏంటి?
నేను చేయగలిగినవి ఇంకా సవాలక్ష ఉన్నాయి.
నేను టీచర్ ని అవ్వవచ్చని అమ్మ అంటోంది.
కనీసం అప్పుడైనా నీకు నువ్వు శిక్ష వేసుకొనేదానివేమో.
హేయ్, స్పోర్ట్! ఒక్క నిమిషం! నీతో మాట్లాడాలి.
ఆగు!
నేను అతనితో ఎలాగైనా మాట్లాడాలి.
కాబట్టి, నాకున్న అద్భుతమైన డిటెక్టివ్ నైపుణ్యాలని ఇంకొక్కసారి ఉపయోగిద్దామనుకున్నాను.
విల్ స్పోర్ట్ రోక్, వెంటనే వచ్చి ప్రిన్సిపల్ కి కనబడు!
చేతులు మండిపోతున్నాయి!
సుస్వాగతం
నాకు ఒక్క అవకాశం ఇచ్చి చూడు.
నాకు నీపై నమ్మకం లేదు.
పీజ్జా తీసుకుంటావా?
దానితో పాటు మనస్ఫూర్తిగా చెప్పే సారీని కూడా తీసుకుంటావా?
హాయ్.
నన్ను కాస్త నా మానాన వదిలేస్తావా?
-ఆగు. -వాలెస్, కాస్త నన్ను వదిలేయ్.
భద్రత విషయంలో వదలడాలు, గిదలడాలు ఉండవు, స్పోర్ట్. అది నా కర్తవ్యంలో భాగం.
థ్యాంక్స్, వాలెస్.
థ్యాంక్స్ అక్కర్లేదులే.
నేను హాల్ మానిటర్ ని, హ్యారియట్. ఇది నా పని, నా కర్తవ్యం.
స్పోర్ట్, నేనేం చెప్పాలనుకుంటున్నానంటే...
నాకు వినాలని లేదు, హ్యారియట్. ఇప్పటికే చాలా ఆలస్యమైపోయింది.
నన్ను క్షమించాలని నీకు లేకపోతే,
కనీసం ఇదైనా తీసుకుంటావా?
మన స్నేహంలోని మంచి, చెడు విషయాల సమాహారం ఇది.
స్నేహం - మొత్తం
ప్లస్ ఇరవై? రాక్ పేపర్ సిసర్స్ ఆటలో ఎప్పుడూ ఎలా గెలవాలో నీకు నేర్పినందుకా?
నీ ఇంగ్లీష్ పేపర్స్ లో స్పెల్లింగ్స్ చెక్ చేస్తున్నందుకు ప్లస్ పది.
మైకీ మ్యాంటిల్ యొక్క 3డీ బేస్ బాల్ కార్డును ఇచ్చినందుకు ప్లస్ వంద.
ఇక్కడ చాలా ప్లస్ లు ఉన్నాయి, హ్యారియట్. చాలా ఉన్నాయి.
కొన్ని మైనస్ లు కూడా ఉన్నాయి.
నా ప్రాణ స్నేహితుని గురించి పిచ్చి రాతలు రాసినందుకు మైనస్ 820.
కానీ నువ్వు మొత్తంగా చూసినప్పుడు,
మన స్నేహం ఇప్పటికీ సూపర్ అని నీకు తెలుస్తుంది.
హ్యారియట్ + స్పోర్ట్ = బెస్ట్ ఫ్రెండ్స్!
లేదు. నువ్వు అన్నీ తప్పు లెక్కలు వేశావు.
చూడు, ఇక్కడున్న రెండును, ఇక్కడ ఉన్న మూడును నువ్వు కలపలేదు.
దీని ప్రకారం మన స్నేహం మైనస్ 180లో ఉంది.
ఏం చెప్పమంటావో చెప్పు, చెప్పేస్తాను.
చెప్పాలనే ఉంది, హ్యారియట్,
కానీ నువ్వు దాన్ని నీ పుస్తకంలో రాసుకొని, నాకు వ్యతిరేకంగా ఉపయోగిస్తావు.
అతడిని వదిలేయ్, హ్యారియట్.
ఇప్పుడు అతడికి కాస్త ఏకాంతం కావాలనుకుంటా.
కాస్త ప్రశాంతంగా ఆలోచించుకోనివ్వు.
స్పోర్ట్ కి నా క్షమాపణలు వినాలని లేదేమో,
కానీ నా క్లాస్ మేట్స్ అయినా వింటారని ఆశించాను.
వ్యాంపైర్స్ కి సూర్యుడంటే ఎంత అసహ్యమో, నేనంటే మీకు అంత అసహ్యమని నాకు తెలుసు,
అందుకు మిమ్మల్ని నేను అస్సలు తప్పు పట్టట్లేదు.
ఎల్లెన్, రా!
ఒక్క డ్రమ్ స్టిక్ తో ఈ సీన్ ని ఎలా చేయగలను?
నా డైలాగ్స్ ని మర్చిపోయాను.
రోజంతా నీ చెత్త జుట్టును తింటూ ఉంటే ఇక డైలాగ్స్ ఎక్కడ గుర్తుంటాయి!
అభినందనలు, మేరియన్.
అత్యంత పనికిమాలిన, చెడ్డ దానిగా నువ్వు ఇంకో అవార్డును
సొంతం చేసుకున్నావు.
పింకీ, పిచ్చోళ్ళ సర్కస్ లో సూపర్ స్టార్ వి కదా నువ్వు, ఆ ఫీలింగ్ ఎలా ఉంటుందో చెప్తావా?
అబ్బో, జనాలు మా ఇంటికి సరదాగా గడపడానికి వస్తారు,
మా అమ్మ కేకుని తినడానికి మాత్రమే కాదులే.
నేను నమ్మలేకపోతున్నాను.
నేను రాసిన పిచ్చి రాతలు అందరూ ఒకరితో ఒకరు గొడవపడేలా చేస్తున్నాయి.
పిల్లలూ, శాంతించండి.
ఫాల్ హార్వెస్ట్ రోజు అంటేనే అందరూ కలిసి పని చేయడం,
చేతికి వచ్చిన పంటను కోత కోయడం,
ఆ రుతువులో మనకి అందే అందమైన బహుమానాలను ఆస్వాదించడం.
స్పోర్ట్, జేనీ, మీ ఇద్దరూ కలిసి పని చేయాలి.
మీరిద్దరూ నా సూపర్ టీమ్ లో భాగం.
అవును, తను హ్యారియట్ కి తన పుస్తకాన్ని ఇచ్చేయక ముందు మాట అది.
-పుస్తకాన్ని ఇచ్చేశావా? -ఎలా చేయగలిగావు?
ఎందుకు?
తను నా స్నేహితురాలు.
నేను మనం స్నేహితులం అనుకున్నానే.
పిల్లలూ, కాస్త శాంతించండి,
ఈ చెడు ఫీలింగ్స్ అన్నింటినీ దూరం చేసేసుకోండి.
హ్యారియట్, నువ్వు కర్టెన్ మాటు నుండి తొంగి చూడటం నేను గమనించాను.
ఏమైంది?
నా వల్లే అందరూ గొడవపడుతున్నారు.
అయ్యో, అదేం లేదులే.
నటీనటులు అన్నాక, ఒక్కోసారి ఇలా కోపావేశాలకు లోను కావడం సహజమే.
మళ్లీ జుట్టును నములుతున్నావా? యాక్.
నన్ను వదిలేయ్.
కాపాడండి.
నాకు ఉల్లిపాయ పాత్ర ఇచ్చినందుకు థ్యాంక్స్, మిస్ ఎల్సన్.
దాని వల్ల కొన్ని రోజులు, నాలో చాలా భావోద్రేకాలు ఉన్నాయేమో అని భ్రమ పడ్డాను.
నీలో నిజంగానే చాలా భావోద్రేకాలు ఉన్నాయి.
లేదు.
నాలో ఒక భావోద్రేకమే ఉంది,
అది చాలా దారుణమైనది, చాలా చెడ్డది,
అందుకే నేను నాటకం నుండి తప్పుకుంటున్నాను.
-ఏంటి? -నేను లేకుంటేనే నాటకం బాగా జరుగుతుంది.
నువ్వు సైడ్ డిషెస్ ని హీరోలు చేస్తూ
కొత్త కొత్త డైలాగులు, పాటలు రాశావు కదా, మరి వాటి గతి ఏంటి, హ్యారియట్?
ఒరిజినల్ స్క్రిప్టు ప్రకారమే కానివ్వండి.
అది మేరియన్ కి ఆనందాన్ని ఇస్తుంది, అదీగాక తనది ఇందులో ప్రధాన పాత్ర.
కాబట్టి, ఏదేమైనా...
హ్యారియట్, లేదు.
ఉల్లిపాయకి ఉండే ఘాటైన, విలక్షణమైన రుచి ఇతర వంటకాల్లోని రుచులన్నింటినీ
బ్యాలెన్స్ చేసేస్తుంది.
మాకు నీ విలక్షణమైన లక్షణం కావాలి.
ఇంటికి వచ్చే దార్లో,
అందరూ నన్ను చూసి అసహ్యించుకుంటున్నట్టుగా అనిపించింది.
పావురాలు కూడా.
మీరేమైనా పిస్తాలా ఏంటి?
మిమ్మల్ని రెక్కల పిశాచులు అని అనడానికి బలమైన కారణమే ఉంది, తెలుసా!
నాకు ఏడేళ్లున్నప్పుడు మొదటి పుస్తకాన్ని రాయడం మొదలుపెట్టాను.
అప్పుడు కూడా, ఒక పెద్ద రచయిత్రి కావాలని నాకు ఉండేది.
పదహారు పుస్తకాలు రాశాక, నేను నిజం గ్రహించాను.
చివరికి నేను బజ్జీలు అమ్ముకొనే దానిగానే మిగిలిపోతానని.
మనం ఇంకోసారి ప్రశాంతంగా మాట్లాడుకుందామా?
ఇక మాటల్లేవు, మాట్లాడుకోవడాల్లేవు.
హ్యారియట్. నిన్ను చూడటం ఆనందంగా ఉంది.
ఎందుకు ఉల్లిపాయ వేషం వేసుకున్నావు?
స్కూల్ లో నాటకం కోసం వేసుకున్నా.
మీ కుక్కలన్నీ ఎందుకు బీటిల్స్ లా తయారయ్యాయి?
మాకందరికీ బీటీల్స్ అంటే అంత పిచ్చి మరి.
అంతే కదా, కుక్కలూ?
నేను డిజైన్ చేసిన కుక్కల బట్టల్లో బాగా అమ్ముడయ్యేవి ఇవే.
బాగానే ఉన్నావా, బంగారం?
బాగానే ఉన్నాననుకుంటా.
నీ రచన ఎలా సాగుతోంది?
నేను ఇక రచయిత్రిగా ఉండదలచుకోలేదు.
ఏంటి? ఎందుకు?
రచయిత్రి అంటే లోకానికి ప్రేమ పంచాలని ఓల్ గోలీ చెప్పింది.
కానీ నేను ఇతరుల తప్పొప్పులను లెక్కించడం తప్ప ఇంకేం చేయలేదు.
నన్ను కూడా అలాగే చూశావా?
అవును.
మరి?
మీకు చాలా బద్ధకం అని రాశాను.
ఆ తర్వాత మీకు కేవలం భయమేమో అనిపించింది.
మరి ఇంకాస్త నిఘా పెట్టి ఉంటావు కదా, అప్పుడు ఏం గమనించావో చెప్పు.
నేను ఒకసారి, ఇకపై టొమాటో శాండ్విచులు కాకుండా టొమాటో చీజ్ శాండ్విచులను
తినడం ప్రారంభించాలని అనుకున్నాను,
కానీ భయమేసి ఆగిపోయాను.
మరి మీరు మీ మొత్తం జీవితాన్ని మార్చుకోవడం ఎంత భయంకరంగా ఉంటుందో నా ఉహలకు కూడా అందలేదు.
ధైర్యంగా ఉండటం కష్టమైన పని.
కానీ మీరు ధైర్యంగా ఉన్నారు.
కుక్క బీటిల్స్ అవిగో!
-ఇక నేను వెళ్లాలి. -బై, మిసెస్ ప్లంబర్.
గుడ్ లక్.
నా డిటెక్టివ్ మార్గంలో ఉన్న ఇతరుల గురించి ఆలోచించడం మొదలుపెట్టాను,
వారిలో మిస్టర్ విథర్స్, ఇంకా అతని 26 పిల్లులు కూడా ఉన్నాయి.
మొదట, అతను ఒక ఒంటరి పక్షి అని, దూరంగా ఉంటేనే మంచిదని అనుకున్నాను.
కానీ అతని అమ్మగారు చనిపోయారని, దానితో అతను చాలా మనస్తాపానికి గురై
ఈ ప్రపంచంతో అంటీ ముట్టనట్టుగా ఉంటున్నాడని ఆ తర్వాత తెలుసుకున్నాను.
మరి కార్లోస్ గురించి చెప్పనా?
అతనొక భయంకరమైన బొడేగా దొంగ అని అనుకున్నా.
కానీ, అతని తల్లిదండ్రుల చిన్న హోటల్ ని కాపాడుకుంటున్నాడని తర్వాత తెలుసుకున్నాను.
హలో, పాపా...
హలో, ఉల్లిపాయి పాపా.
ఇప్పుడు మేము స్నేహితులం అయిపోయాం.
మొదట్లో, నా డిటెక్టివ్ మార్గంలో ఉన్నవాళ్లందరినీ నేను ఏదోకటి అనుకున్నానని గ్రహించాను.
ఆ తర్వాత మరింతగా పరిశోధన చేసి నిజం తెలుసుకున్నాను.
నేను దీన్ని వెంటనే రాసేయాలి.
నా పుస్తకం!
చెత్త బండిని ఆపండి!
నా పుస్తకం ఆ చెత్తలో ఉంది.
ఆపండి!
"అందంలో నిజం ఉంది, నిజం అందంగా ఉంటుంది."
జాన్ కీట్స్ కోట్ ఇది.
గమ్
కానీ మనం ఆ నిజాన్ని వెలికి తీయాల్సి ఉంటుంది.
ఎవరో తెలీని వాళ్ల నిజాలే నేను వెలికి తీయగలుగుతున్నప్పుడు,
అదే పని నా స్నేహితుల విషయంలో నేను చేయలేనా?
సరే మరి, విద్యార్థులారా.
మీ అందరూ ఎప్పుడెప్పుడా అని ఎదురు చూస్తున్నారా?
నాటిక త్వరలోనే మొదలుకాబోతోంది.
సరే, ఆ శక్తినే ఉపయోగించుకుందాం మరి.
అందరికీ గుడ్ మార్నింగ్.
మా ఆరవ తరగతి పిల్లలు ఫాల్ హార్వెస్ట్ నాటకం వేయబోతున్నారు,
వాళ్లకి స్వాగతం పలకమని అందరినీ కోరుతున్నాను.
మేము గెనుసు గడ్డలం.
తియ్యగా, కమ్మగా ఉంటాం.
మేము ఫ్రెంచి ఫ్రైలం.
చిన్నగానే ఉన్నా, కరకరలాడించేస్తాం.
నా వాసనను నేనే భరించలేను. నేను... నేను...
"నేను క్యాబేజీని."
అవును. నేను క్యాబేజీని.
భయపడిపోకండి. అసలు సిసలైన వంటకం వచ్చేసింది.
ఒకరు ఉండాల్సిన చోట ఇంకొకరున్నారు.
అవునా?
ఇప్పుడు అంతా అయోమయం జగన్నాథం అయిపోతుంది.
హేయ్, చూసుకో.
నీకు హ్యారియట్ కనిపించిందా?
ఏం పర్లేదు.
ఓసారి అందరూ వినండి.
ప్రేమ, వేదనలు కలగలసిన ఒక బలీయమైన గాథను మీకు పరిచయం చేస్తున్నాను.
అందులో శోకం, ఆక్రోశాలు ఉంటాయి.
వెర్రితనం, కపటత్వం, క్షమాగుణాలు ఉంటాయి.
ఇదే "ఒక ఉల్లిపాయ ఆక్రందన."
నేను ఉల్లిపాయని.
ఎవరికీ ఇష్టం లేని ఒక కంపు కొట్టే కూరగాయని, జనాల కంట నీరు తెప్పిస్తుంటాను.
గెనుసు గడ్డలారా, మీ ఇద్దరూ పిచ్చోళ్ల సర్కస్ లో చేరాలని నేను రాశాను.
కానీ నేను మరింత లోతుగా పరిశోధించాక,
మీ ఇద్దరూ మీలాగే ఏ బెరుకూ, జంకూ లేకుండా ఉంటారని తెలుసుకున్నాను.
పింకీ, పర్పుల్ సాక్స్...
ఏ పిచ్చోళ్ల సర్కస్ లో అయితే చేరుతారో, ఆ సర్కస్ లోనే నేను కూడా చేరితే బాగుంటుందని
నాకు అనిపించింది.
మాతో మామూలుగా ఉండదు!
కేరీ ఆండ్రూస్ ఇంటికి
కేవలం వాళ్ళ అమ్మ చేసే కేకుల కోసమే అందరూ వెళ్తారని నేను పుస్తకంలో రాసుకున్నాను.
ఆ తర్వాత లోతుగా పరిశోధించాను.
జనాలు కేకు కోసమే కేరీ ఇంటికి వెళ్తారేమో,
కానీ వాళ్లు అక్కడే ఉండటానికి కారణం మాత్రం కేరీయే.
నిజంగానా?
నేను దీన్ని మేరియన్ ని దృష్టిలో ఉంచుకొని రాశాను.
బాబోయ్, ఇది నాకే చాలా దారుణం అనిపిస్తోంది.
కానీ ఈ రాతలు నా మనస్సులో నుండి వచ్చినవి కావు.
మూడవ క్లాసులో ఉన్నప్పుడు మేరియన్ నా స్నేహం వద్దు అంది,
ఆ కోపంతో రాసిన రాతలు ఇవి.
ఆ తర్వాత నేను లోతుగా పరిశోధించాను.
శిశిరకాలానికి, చలికాలం ఎలా అయితే అడ్డుపడుతుందో, అలాగే స్నేహానికి కూడా అపార్థాలు అడ్డుగా మారవచ్చు.
కానీ రుతువులు మామూలు అయినట్టే, స్నేహంలో ఆటుపోట్లు కూడా మామూలే.
అది సహజమే, అది ఎవరి తప్పూ కాదు.
నేను అందరి గురించీ కొన్ని రాశాను.
రేచెల్ లాలీపాప్ లాంటిది.
బయటకు కరుకుగానే కనిపిస్తుంది, కానీ లోపల తనది చాలా సున్నితమైన మనస్తత్వం.
బెత్ ఎల్లెన్, మనం స్నేహితులుగా ఉండాలని నాకు చాలా కోరికగా ఉంది.
నాకు కూడా.
నేను చివరగా ఒక ముఖ్యమైన సందేశం చెప్పాలనుకుంటున్నాను.
నేను నీపై మరీ అంత దారుణంగా ఎందుకు రాశానంటే నాకు నీపై అసూయ ఉండేది,
ఎందుకంటే నువ్వు ఎదిగావని, ఆయన్ని కూడా చూసుకోగలవని మీ నాన్న నిన్ను నమ్ముతారు.
మా అమ్మానాన్నలైతే, నన్ను కనీసం గోల్డ్ ఫీష్ ని కూడా చూసుకోనివ్వరు.
నేనేమీ మిమ్మిల్ని నిందించట్లేదు.
నేను ఓసారి వాటికి నూడుల్స్ పెట్టా. దానితో అవి చనిపోయాయి.
నేను నీలా ఉంటే బాగుండు అని, అప్పుడప్పుడూ మా అమ్మానాన్నలు అనుకుంటుంటారని నాకు తెలుసు.
కంగారుపడకండి. అప్పుడప్పుడూ నేనూ అలాగే అనుకుంటా.
ఇక పుస్తకం విషయంలో అలా జరిగాక, ఇంకా ఓల్ గోలీ దూరంగా వెళ్లిపోయాక,
నేను కాస్త ఎదిగినట్టు, నాకు జ్ఞానం కలిగినట్టు అనిపిస్తోంది.
అయినా కానీ నాకు నా టెడ్డీ బేర్ బొమ్మని స్కూలుకు తెచ్చుకోవాలని,
పిల్లల ప్లే ఏరియాలో ఆడుకోవాలని, రోజంతా చాక్లెట్ ఎగ్ క్రీమ్స్ తాగాలని ఉంది.
నేను వేగంగా ఎదగాలని మీకు ఉందని నాకు తెలుసు, కానీ నేను 11 ఏళ్ల అమ్మాయిలా బాగానే ఉన్నాను.
అదీగాక, నేను పూర్తిగా ఎదిగాక,
"నువ్వు చిన్నప్పుడు నువ్వు భలే ముద్దొచ్చేదానివి," అని అంటారు.
కాబట్టి మనం తొందరపడాల్సిన పని లేదనుకుంటా.
కాబట్టి, స్పోర్ట్...
నేనేం చెప్పాలో మర్చిపోయాను.
శభాష్, శభాష్, అదరగొట్టేశారు!
నాకు ఈ ఉద్యోగముంటే చాలు, ఇంకేమీ వద్దు.
ఇప్పటి నుంచి, మరింత లోతుగా పరిశోధిస్తానని, లోకానికి ప్రేమ పంచుతున్నానని
పంచభూతాల సాక్షిగా ప్రమాణం చేసి చెప్తున్నాను.
అందరూ, తలా ఒక పేజీని తీసుకోండి.
నేను స్కూల్ పేపర్ లో చేరాక నా మాట నిలబెట్టుకొని...
హాల్ మానిటర్ కి జయహో
...వాలెస్ వాకర్ గురించి ఒక కథనాన్ని రాశాను.
అందరిలా, నేను కూడా అతనొక పిచ్చోడని అనుకున్నాను,
కానీ అతను ఒక హీరో అని తెలుసుకున్నాను.
నా మనస్సు లోలోతుల్లో దాగున్న బాధ క్రమక్రమంగా దూరమైపోయింది.
కానీ నేను ఓల్ గోలీని మాత్రం చాలా దారుణంగా మిస్ అవుతున్నాను.
అదృష్టవశాత్తూ, తను నాకు నేర్పిన అతి ముఖ్యమైన విషయం మాత్రం కలకాలం నాలోనే ఉండిపోతుంది.
నీకు గొప్ప రచయిత్రి కావాలనుంటే, నువ్వు అన్నింటినీ తెలుసుకోవాలి.
అన్నింటినీ తెలుసుకోవాలంటే, అన్నింటినీ గమనించాల్సి ఉంటుంది.
అన్నింటినీ గమనించాలంటే, నువ్వు డిటెక్టివ్ అవతారమెత్తాలి.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిళ్లను అనువదించినది: రాంప్రసాద్